SK
C 156/24
Úradný vestník Európskej únie
3.5.2023
Špecifické vlastnosti (ktorými sa líši od iných liehovín rovnakej kategórie) — Liehovina „Borzag pálinka“ sa vyznačuje obsahom alkoholu viac ako 40 obj. %, keďže jej aromatické vlastnosti prevládajú a riadne sa rozvíjajú pri vyšších úrovniach obsahu alkoholu; má obsah prchavých látok v množstve najmenej 350 g/hl 100 obj. % alkoholu, a to z dôvodu aromatického bohatstva suroviny, z ktorej sa vyrába (chabzdy), v oblasti Novohradskej župy. — Medzi charakteristické aromatické tóny liehoviny „Borzag pálinka“ patrí sladkosť (príjemná chuť čokolády, ovocia a medu), korenistosť, prípadne bylinkový charakter (mäty, zelených byliniek, vanilky, anízu, borievky), pričom sa môžu vyskytnúť aj tóny pomarančovej kôry a marcipánu, ktoré pochádzajú z kôstkových bobúľ.
5.
Vymedzenie zemepisnej oblasti Správna oblasť Novohradskej župy.
6.
Spôsob výroby liehoviny Plody s pôvodom vo vymedzenej oblasti možno zaparovať, kvasiť, destilovať a nechať odležať v liehovare, ktorý sa nachádza v danej zemepisnej oblasti.
Hlavné fázy výroby liehoviny „Borzag pálinka“: 1.
Výber a schválenie ovocia 2.
Zaparovanie 3.
Kvasenie 4.
Destilácia 5.
Odležanie, skladovanie 6.
Výroba a spracovanie pálenky
6.1.
Výber a schválenie ovocia Ovocie musí byť zrelé a bez skazených plodov a cudzorodých látok. 6.2.
Zaparovanie Malé plody tohto ovocia sa musia odstopkovať a rozdrviť, ale len do takej miery, aby sa nepoškodila kôstka (čím sa znižuje možnosť vytvárania kyanovodíka).
Surovina sa potom vkladá priamo do nádob na kvasenie (z nehrdzavejúcej ocele, prípade z plastu).
V závislosti od konzistencie plodov môže byť potrebné pridať vodu, ak sú bobule vysušené, pretože len vtedy môže kvasenie prebehnúť správnym spôsobom. 6.3.
Kvasenie Je povolené a odporúča sa použitie špičkových technológií a pomocných materiálov (riadeného kvasenia, kultivovaných kvasiniek, pektínov).
Optimálna hladina pH zápary sa pohybuje od 2,8 do 3,5.
Destilácia fermentovanej zápary by sa mala vykonať čo najskôr, najneskôr však 30 dní od skončenia kvasenia.
Fermentovanú záparu možno v prípade potreby skladovať pri teplote 10 – 22 °C. 6.4.
Destilácia Liehovina „Borzag pálinka“ sa môže vyrábať s použitím akéhokoľvek komerčne dostupného zariadenia na destiláciu.
Technológia periodickej destilácie v kotloch sa môže osobitne uviesť, ak bola pálenka vyrobená aspoň dvojitou frakčnou destiláciou s použitím zariadenia na destiláciu s maximálnou kapacitou 1 000 litrov a medeným povrchom. 6.5.
Odležanie, skladovanie Po rafinácii/destilácii sa liehovina „Borzag pálinka“ musí nechať odležať v miestnosti chránenej pred svetlom s teplotou najviac 20 °C a miernou vlhkosťou, aby sa umožnilo zmiešanie komplexných chutí a vôní.
Obdobie odležania musí trvať najmenej 60 dní.
Na pálenke by sa v tejto fáze nemali uskutočňovať žiadne chemické procesy.